Kepadatan kepupusan yang terkesan, iaitu serpih genus yang mengalami kepupusan pada waktu tertentu, sebagaimana yang dibina semula dari catatan fosil. (Grafik tidak melibatkan kepupusan Holosen)
**Peristiwa Kepupusan Devonian Akhir** ialah satu dari lima peristiwa kepupusan utama dalam sejarah kehidupan di Bumi. Kepupusan besar-besaran mendahului peristiwa Kellwasser, yang menandakan awal fasa terakhir tempoh Devonian, pada rentang fauna Famennian (batas Frasnian-Famennian), atau sekitar 376–360 juta tahun yang lalu. Secara keseluruhan 19% dari semua familia dan 50% dari semua genera pupus. Kepupusan besar-besaran kedua yang berbeza, peristiwa Hangenberg, mengakhiri period Devonian.

Pada tempoh Devonian Tengah hingga Devonian Akhir, terdapat beberapa perubahan peesekitaran yang dapat dikesan dari catatan endapan. Bukti adanya anoksik luas di perairan dasar lautan, kelajuan peluruhan karbon meningkat, dan organisme bentik hancur terutama di daerah tropis, dan khususnya kumpulan terumbu karang. Bukti yang lain juga ditemui pada perubahan permukaan laut di sekitar peristiwa Kellwasser (batas Frasnian-Famennian). Peristiwa Hangenberg dikaitkan pula dengan peningkTan permukaan laut diikuti dengan penurunan permukaan laut kerana pengaruh glasiasi. Pergeseran Benua pada tempoh ini menyebabkan Benua Laurasia dan Gondwana bergabung membentuk Pangea.

Meskipun terdapat bukti fosil kehilangan biodiversiti besar-besaran tempoh Devonian Akhir, dengan perkiraan rentang waktu berkisar antara 500.000 hingga 25 juta tahun. Tidak diketahui pasti apakah ada dua kepupusan besar-besaran yang berbeza atau hanya serangkaian kepupusan yang lebih kecil, meskipun penyelidikan terbaru memberikan hipotesis beberapa penyebab dari serangkaian peristiwa kepupusan yang berbeza selama rentang waktu sekitar tiga juta tahun. Beberapa ahli sains bersepakat bahawa terdapat sebanyak tujuh peristiwa kepupusan yang berbeza, yang terjadi selama sekitar 25 juta tahun, dengan Kepupusan pada tempoh Devonian Akhir ini yang paling mencolok ialah pada tahap Givetian, Frasnian, dan Famennian.

Pada tempoh Devonian Akhir, tumbuhan dan serangga telah menyebar luas di daratan. Tumbuhan yang berada di darat memiliki bentuk yang mirip dengan lumut dan lumut hati. Di lautan terdapat terumbu karang besar yang dibentuk oleh stromatoporoid. Ikan juga mengalami evolusi besar memunculkan tetrapoda pertama, seperti Tiktaalik, yang mulai berevolusi memiliki struktur sirip mirip seperti kaki. Kepupusan kelihatan hanya mempengaruhi biota laut. Kumpulan yang mengalami penurunan populasi sangat besar ialah termasuk brakiopoda, trilobita, dan organisme pembentuk terumbu karang, dimana organisme pembentuk terumbu karang ini hampir sepenuhnya menghilang.

Rujukan
-------

1. ↑  McGhee, George R. (1996). *The Late Devonian mass extinction : the Frasnian/Famennian crisis*. New York: Columbia University Press. ISBN 0231075049. OCLC 33010274.
2. ↑  Algeo, T. J. (1998-01-29). "Terrestrial-marine teleconnections in the Devonian: links between the evolution of land plants, weathering processes, and marine anoxic events". *Philosophical Transactions of the Royal Society B: Biological Sciences*. **353** (1365): 113–130. doi:10.1098/rstb.1998.0195. ISSN 0962-8436. PMC 1692181.
3. ↑  Bond, David P.G.; Wignall, Paul B. (2008-6). "The role of sea-level change and marine anoxia in the Frasnian–Famennian (Late Devonian) mass extinction". *Palaeogeography, Palaeoclimatology, Palaeoecology* (dalam bahasa Inggeris). **263** (3–4): 107–118. doi:10.1016/j.palaeo.2008.02.015. Check date values in: `|date=` (bantuan)
4. 1 2  Sole, RV, and Newman, M. 2002. "Extinctions and Biodiversity in the Fossil Record - Volume Two, The earth system: biological and ecological dimensions of global environment change" pp. 297-391, Encyclopedia of Global Environmental Change John Wiley & Sons.